Κάρμα (κυπριακή σειρά)

Το Κάρμα ήταν μια κυπριακή true crime, δραματική τηλεοπτική σειρά, παραγωγής 2018-2023, σε σενάριο Χριστιάνας Αρτεμίου και σκηνοθεσία Ναστάζιας Χριστοδούλου. Προβλήθηκε από τον τηλεοπτικό σταθμό Alpha Κύπρου από τις 28 Οκτωβρίου του 2018 μέχρι τις 3 Δεκεμβρίου του 2023. Το τελευταίο επεισόδιο της σειράς προβλήθηκε στους κινηματογράφους στις 21 Μαρτίου του 2024.

 Υπόθεση 
Η σειρά αποτελείται από αυτοτελή επεισόδια, τα οποία παρουσιάζουν εγκλήματα που συγκλόνισαν την Κύπρο μεταξύ του 1900 και του 2000. Τα επεισόδια δείχνουν εγκλήματα πάθους, μίσους, βεντέτας κ.λπ. Κάποια στοιχεία έχουν αλλάξει προκειμένου να προστατευτούν τα προσωπικά στοιχεία των εμπλεκομένων. Η σειρά δεν  παίρνει θέση αν ο θύτης ή το θύμα υπήρξε ένοχος ή αθώος, αλλά θα δείχνει την ιστορία που οδήγησαν τον δράστη να προβεί στο έγκλημα.

Η έρευνα έγινε από την δημιουργό και σεναριογράφο της σειράς Χριστιάνα Αρτεμίου, η οποία βασίστηκε σε αληθινά γεγονότα, ιστορικά στοιχεία, λεπτομερής έρευνα από ρεπορτάζ της εποχής καθώς και από το αρχείο εφημερίδας του Γραφείου Τύπου και Πληροφοριών (της Κυπριακής Δημοκρατίας). Η ίδια έχει πει πως περίπου το 10%-15% της κάθε ιστορίας είναι προϊόν μυθοπλασίας και . τα γεγονότα, οι διαπροσωπικές σχέσεις, ο λόγος και ο τρόπος με τον οποίο έγινε ένα έγκλημα, δεν παρεκκλίνουν από την πραγματικότητα.

 Επισκόπηση σειράς 
Η σειρά έκανε πρεμιέρα στις 28 Οκτωβρίου του 2018. Στον πρώτο κύκλο της σειράς προβλήθηκαν συνολικά 27 επεισόδια και ολοκληρώθηκε στις 26 Μαίου 2019.

Ο δεύτερος κύκλος έκανε πρεμιέρα στις 5 Ιανουαρίου 2020 και ολοκληρώθηκε στις 20 Μαρτίου του ίδιου έτους μετά από 12 επεισόδια. Κανονικά υπήρχε ησυμφωνία για περισσότερα επεισόδια, αλλά λόγω της πανδημίας της COVID-19, ταγυρίσματα διεκόπηκαν και η σεζόν ολοκληρώθηκε με το 12ο επεισόδιο.

Ο τρίτος κύκλος ξεκίνησε την προβολή του στις 18 Οκτωβρίου του 2020 και ολοκληρώθηκε μετά από 26 επεισόδια στις 26 Μαίου 2021.

Ο τέταρτος και τελευταίος κύκλος επεισοδίων προβλήθηκε μεταξύ 15 Οκτωβρίου 2023 και 3 Δεκεμβρίου του ίδιου έτους, προβάλλοντας 8 επεισόδια.

Πέραν από τον τέταρτο κύκλο, υπήρξε ακόμα ένα επεισόδιο το οποίο λόγω αντιδράσεων αποφασίστηκε να μην προβληθεί στην τηλεόραση. Το επεισόδιο, το οποίο ήταν και μεγαλύτερης διάρκειας, προβλήθηκε με την μορφή ταινίας σε κινηματογραφικές αίθουσες της χώρας. Η ταινία βγήκε στους κινηματογράφους στις 21 Μαρτίου 2024 και ήταν κατάλληλη αυστηρώς για ενήλικες.

 Κύκλος Επεισόδια Α' Προβολή Πρεμιέρα κύκλου Φινάλε κύκλου 1 27 28 Οκτωβρίου 2018 26 Μαίου 2019 2 12 5 Ιανουαρίου 2020 20 Μαρτίου 2020 3 26 18 Οκτωβρίου 2020 26 Μαίου 2021 4 8 15 Οκτωβρίου 2023 3 Δεκεμβρίου 2023Κάρμα - Τελευταίο Επεισόδιο21 Μαρτίου 2024

 Τηλεθέαση και διακρίσεις 
Η σειρά δέχτηκε της ευρείας αποδοχής του κοινού, το οποίο αποδείχτηκε με την υψηλή τηλεθέαση την οποία σημείωναν τα επεισόδια.

Το "Κάρμα" διακρίθηκε και στο εξωτερικό στα Golden Femi Film Festival στην Βουλγαρία. Η σειρά κατέθεση την υποψηφιότητά της στο φεστιβάλ το 2024, στο οποίο συμμετείχαν πάνω από 5000 παραγωγές απο 127 χώρες. Η σειρά κάτάφερε να κερδίσει δύο βραβεία: Καλύτερη Σκηνοθεσία” και “Καλύτερο Σενάριο” Ευρωπαϊκής τηλεοπτικής σειράς κοινωνικού περιεχομένου.

 Περιστατικά 
Η σεναριογράφος της σειράς, Χριστιάνα Αρτεμίου, σε συνέντευξη της με την ολοκλήρωση της 4ης σεζόν αποκάλυψε πως απέφυγε να γράψει για δύο υποθέσεις. Η μια δεν προχώρησε στην παραγωγή διότι η αστυνομία την θεωρεί ανεξιχνίαστη, ενώ η δεύτερη για λόγω ασφαλείας. Επιπλέον, μίλησε και για απειλές που δέχτηκε η ίδια, με αποτέλεσμα να υπάρχει προσωπικό φύλαξης μαζί της, χωρίς όμως ποτέ να την πλησιάσει κάποιος.

 Παραπομπές 

Κατηγορία:Κυπριακές τηλεοπτικές σειρές